A NETFLIX DOKUMENTUMFILM-SOROZATA
A nevadai Las Vegasból jelentkezik Buffalo Jim birkózóműsora.
HÁZIGAZDA: BUFFALO JIM
Buffalo Jim mindig vidám volt és tele volt élettel.
Mindenhol az ő nevét hallottuk.
A Las Vegas Review-Journal
2005-ben megszavazta Las Vegas legszínesebb alakjának.
Az akkori polgármestert is legyőzte.
- Béke és szeretet. - Úgy van.
- Szívből mondom. - Kösz!
Teljes szívemből, barátaim.
A hétvégén a maffia nyílt ellenségét, Buffalo Jim Barriert
holtan találták egy helyi motelben.
Nem voltak bűntettre utaló jelek.
De Barrier barátai és rokonai egyértelműen arra gyanakszanak.
Mind úgy gondoljuk, hogy megölték.
Annak ellenére, hogy állítása szerint folyamatosan fenyegették,
Jim Barrier sosem hátrált meg.
Szerintünk csapdába csalták.
Valami nem stimmelt.
Tudom hogy mások is tudni akarják az igazságot, akárcsak én.
Megérdemeljük, hogy elkapják a bűnöst.
2008. április 6-án, 11:30-kor,
a Boulder országút melletti Motel 6-ben,
a takarítónő bekopogott a 105-ös szoba ajtaján,
hogy megnézze, takaríthat-e odabent.
Amikor kinyitotta az ajtót, látta, hogy egy férfi alszik az ágyon.
Amikor 12:30-kor visszament, látta, hogy a férfi továbbra is alszik.
A takarítónő 13:10-kor visszatért, és ugyanabban a pózban találta a férfit.
Egy másik takarító megrázta a férfit, hogy lássa, ébren van-e,
és akkor rájöttek, hogy halott.
Az erőszakos bűncselekmények nyomozói kora délután kimentek a helyszínre.
A holttestét háton fekve találták az ágyon, az inge ki volt gombolva,
párna volt a feje alatt, és a nadrágja bokáig le volt tolva.
DERÉKTÓL LEFELÉ MEZTELEN
A szakállán és az ingén pedig valamilyen fehér, porszerű anyag volt.
A helyszín, ahol a holttestet megtalálták, egy kissé gyanús volt,
ugyanis nem volt egyértelmű, hogy hogyan halt meg.
Egy ponton azonosították a holttestet, és kiderült, hogy James Barrier volt az,
akit Buffalo Jimként ismertek.
Buffalo Jim vagyok, és újra elérkezett a péntek este,
itt Las Vegasban.
Barrier vérbeli Las Vegas-i volt.
Profi birkózó, autószerelő, politikusjelölt...
Tessék, uram! Buffalo Jim Barrier.
Barrier épített egy hatalmas, mozgó, füstokádó papírmasé bölényt.
Gondoltam, bejönne a Las Vegas-iaknak.
Az apám, Buffalo Jim Barrier imádta Las Vegast.
A ragyogó fényeket, az izgalmakat, a műsorokat, az éttermeket.
Rendkívüli ember volt.
Bárhová besétált, megtöltötte élettel a helyet.
Különleges figura volt.
Az apja cseroki volt.
Megismertette velünk a családunk hátterét,
és mindig emlékeztetett minket arra,
hogy nem szabad elfelednünk az őseinket és a vérvonalunkat.
Ez nagyon fontos.
A gyerekkora nem volt egyszerű.
Tizenöt évesen elkezdett egy benzinkúton dolgozni a bátyjával.
Olajcseréket végzett.
A benzinkút padlóján aludt,
és a bátyja mindenre megtanította.
A furgonjából kezdett autójavítási munkákat vállalni.
Végül kemény munkával egészen odáig jutott,
hogy saját autószervize volt, amit a 70-es évek végén nyitott.
Auto & Marine, miben segíthetek?
Elképesztő kocsikon dolgozott.
Egyszer Wayne Newton és Robert Goulet kocsiját is kipofozta.
Voltak olyan hírességek,
akik más államokból hozták el hozzá a kocsijukat.
Nagyon gondoskodó volt, és keményen dolgozott.
Mindig gondoskodott a családunkról.
Négyen voltunk testvérek.
Van egy nővérem, Jessica.
Egy húgom, Elise.
A legkisebb húgunk pedig Jerica.
Anyám szerelmes volt apámba. Még mindig szereti.
De 2000-ben anyám elhagyta apámat,
és elköltöztünk Seattle-be, Washingtonba, anyám nővéréhez.
Jerica végül apához költözött,
és apa királynőként bánt vele.
Mindenhová együtt mentek.
Elválaszthatatlanok voltak.
Minden nap izgalmas nap volt. Valami új.
Nagyon szórakoztató volt. Sosem unatkoztunk mellette.
És mindig is imádta a birkózást.
És leteríti.
Fú, apám!
Az új nehézsúlyú világbajnok,
Johny „Az Őrült” Paine!
Buffalo Jim saját termet és birkózócsapatot akart alapítani.
Ma este Buffalo Jim profi birkózóterméből jelentkezem, haver.
Buffalo Birkózó Szövetségnek nevezte el.
Kiestek a ringből.
Előre!
Kemény fickó volt.
Minden ujján volt egy gyűrű.
Péntek este van.
Golyóálló mellényt viselt, ami konkrétan töltényekkel volt kirakva.
Buffalo Jim az.
Mindenki vele akart lógni.
Feltörünk a csúcsra, Buffalo!
Buffalo nagyon menő arc volt, és jól kijöttünk.
Rögtön nagyon jó barátok lettünk.
Felemeli és földhöz vágja.
A műsora késő este ment a tévében,
és rengetegen nézték. Nagyon népszerű volt.
Újra itt a péntek este és Buffalo Jim birkózóműsora.
Kis Buffalo is itt van.
Úgy döntöttem, hogy szerepelek a birkózóműsor egyik epizódjában.
Kapd el, Buff!
Azért lett Kis Buff a nevem, mert én voltam a szárnysegédje.
Imádom. Tudod, mit?
Jó móka volt.
Igazi showman volt.
Sosem tudhatod, mi fog történni.
Körülbelül hat évig csak ketten voltunk.
A családom otthona előtt állunk.
Itt laktunk, ez volt apám álomháza.
Imádott itt élni.
Felnézett a hegyre,
és egy indián törzsfőnököt képzelt oda, és azt mondta:
„Ez lesz az én hegyem.”
Nem ugyanolyan érzés újra itt lenni.
Nélküle nem ugyanaz.
2008. ÁPRILIS 5., 19:20
Aznap este apám említette,
hogy egy barátjával fog vacsorázni.
Azt mondta, hogy éjfélre hazaér.
Nagyjából 21:30-kor írtam neki egy üzenetet,
de nem válaszolt.
Később megpróbáltam felhívni,
de nem vette fel.
Reggel újra felhívtam apát, de nem vette fel.
És ez elég aggasztó volt a számomra.
Apa nem veszi fel a telefont. Mi folyik itt?
Nagyjából 14:00-kor a nővéremmel, Elise-szel voltam,
amikor felhívott egy rendőrnő,
és azt mondta, apám miatt hív.
Azt mondta, egy felnőttel kell beszélnie.
Csak 15 éves voltam.
Elise akkor 20 éves volt.
Szóval kétségbeesetten megkerestem Elise-t,
és felhangosítottam a telefonomat, hogy halljam a beszélgetést.
Elise átvette a telefont. A rendőrnő pedig azt mondta:
„Az édesapja meghalt.”
„El kell jönnie a Motel 6-be a Boulder országút mellett,
hogy azonosítsa a holttestet.”
A Motel 6-be vezető autóúton...
végig zokogtunk, és Elise 160 km/h-val száguldott az országúton.
Próbáltunk minél hamarabb odaérni.
Amikor leparkoltunk a motel előtt,
egy Las Vegas-i rendőr odajött hozzánk,
és behívott minket a motelszobába,
hogy azonosítsuk apa holttestét.
Ebben a szobában találták meg apa holttestét.
Itt volt egy hordágyon, amikor besétáltunk a szobába.
Egy hullazsákban volt, ami ki volt cipzározva.
Azt a pillanatot...
szörnyen fájdalmas felidézni.
Ezen az ágyon feküdt, amikor megtalálták.
Képtelenek voltunk felfogni,
hogy apánk ott feküdt előttünk holtan egy motelszobában.
Nagyon nehéz látni ezt a szobát.
Itt láttam őt utoljára a temetés előtt,
és megöleltem.
Utoljára ebben a szobában érintettem meg.
Annyira hideg volt a teste!
Emlékszem, hogy a rendőrségnek meg kellett kérnie, hogy engedjem el,
mert el kellett vinniük a holttestét.
Nem akartam elengedni.
A rendőrség nem mondott részleteket arról, hogy hogyan találtak rá,
vagy hogy mi történt vele.
A rendőrség átadott Elise-nek és nekem egy borítékot,
amiben apa kocsikulcsa, pénztárcája,
mobilja és motelszámlája volt.
BARRIER LEGIDŐSEBB LÁNYA ÁTVETTE A VAGYONTÁRGYAKAT
Azonnal elővettem a mobilját,
hogy átnézzem a híváslistát,
és kiderítsem, kivel beszélt utoljára.
Volt egy üzenete.
Szóval meghallgattam a hangpostáját,
hogy kiderítsem, ki hagyott neki üzenetet.
Ez lehet az utolsó személy, akivel apa a halála előtt beszélt.
Egy nő ezt az üzenetet hagyta neki: „Szia, Buffalo! Lisa vagyok.”
„Minden rendben?”
Hallani lehetett a hangján, hogy aggódik.
Szóval felhívtam a számot, a nő felvette, és azt kérdeztem:
„Te vagy Lisa?”
Nem válaszolt.
Azt kérdeztem: „Ismered Buffalo Jimet?”
Azt felelte, hogy nem ismeri, aztán lerakta.
Ugyanaz a nő vette fel a telefont, aki az üzenetet hagyta apa mobilján.
Miért hagyna egy aggódó üzenetet apámnak?
Azt mondtam Elise-nek, hogy a nő tutira tud valamit.
„Tud valamit. Hazudik. Mi az, hogy nem ismeri apát?”
„Szerepel a híváslistán. Üzenetet hagyott neki.”
Épp Kaliforniában nyaraltam,
amikor a húgom, Elise felhívott,
és azt mondta: „Jennifer, apát holtan találták. Most azonosítottam.”
Sokkolt a hír. Nem tudtam, mit mondjak.
Fura volt, hogy Buffalo pár napja nem hívott.
Aztán megcsörrent a telefonom.
Azt írta ki: Buffalo Jim.
És amikor felvettem,
a lánya volt az.
Azt mondta:
„Johny, apa meghalt.”
Folyton ott volt velünk, az életünk része volt, aztán hirtelen...
Minden megváltozott, egy szempillantás alatt. Bumm! Ennyi.
CLARK MEGYE, NEVADA HALOTTKÉMI HIVATAL
2008. április 7-e reggelén
megbíztak Mr. Barrier boncolásával.
Ha valakit holtan találnak egy hotelszobában,
a szokványos környezetétől távol,
azt a hagyományos megközelítés szerint
gyilkosságként kell kezelni, amíg ezt nem cáfolják.
Mr. Barrieren nem volt külső sérülés.
Nem lőtték le, nem szúrták le, nem verték meg, nem fojtották meg.
Fehér, porszerű anyag volt az orrán és a szakállán.
Több drogra is teszteltem,
a szokásos drogokon kívül.
Egyedül a kokainra lett pozitív.
A kokain minimális halálos dózisa
nagyjából 100-200 nanogramm per milliliter.
Mr. Barrier vérében ez 250 körül volt.
Mr. Barriernek komoly szívbetegsége volt,
és a halálát a szívbetegség és a kokain kombinációja okozta.
A számításaim szerint 2008. április 5-én, 19:00 és 21:00 között hunyt el.
Amikor megkaptuk a toxikológiai jelentést,
sokkot kaptam.
Nem tudtuk elhinni,
mert egyszer sem láttam őt drogozni,
alkoholt inni vagy bulizni.
Buffalo imádott eljárni szórakozni és jól érezni magát.
De előttem sosem drogozott.
Emlékszem, ahogy azt mondta:
„Egészségesen eszem, sosem voltam ilyen jó formában.”
Apa elmesélte nekem, hogy a 80-as években néha kokainozott.
Nem volt rá büszke,
de a 24 év alatt, amíg ismertem apámat,
sosem láttam őt drogozni.
Ha igaz, hogy kokain volt a szervezetében, és valóban önszántából élt vele,
le lennék döbbenve.
Ez egyáltalán nem vallott volna arra a Buffalo Jimre, akit ismertem.
Ugyanis Buffalo fiatalabb korában kokainfüggő volt.
Büszke volt rá, hogy leküzdötte.
Amikor azonosítottuk a holttestét,
a motelszobában nem láttunk bizonyítékot arra, hogy kokainozott.
Honnan jött a kokain, és miért nem látták a helyszínen?
A fehér, porszerű anyag, amit a szakállán és a bajszán találtak,
nem is biztos, hogy kokain volt.
Nem tudták, hogy tiszta vagy hígított kokain volt-e,
vagy kokain volt-e egyáltalán. Annyit mondtak, hogy egy fehér por volt.
Tesztelték a kokaint, ami az orrán, az ingén vagy a szakállán volt,
hogy lássák a koncentrációt? Nem.
Az ebédlőben ültünk,
és a húgaim azt mondták: „Jennifer, valaki csapdába csalta.”
„Mit tegyünk? Valaki csinálni fog valamit?”
Valami nem stimmelt.
Valaki más tette ezt vele.
A halála estéjén
egy Lisa nevű nő hangüzenetet hagyott apa telefonján.
Megkértem a rendőrséget, hogy járjanak utána ennek a nőnek.
A detektívek végül lenyomoztak
egy fiatal nőt, aki ott volt a szobában Mr. Barrierrel a halála estéjén.
A nő azt mondta,
hogy hosszú ideje kapcsolatban állt Mr. Barrierrel.
SEGÍTETT NEKEM
Azt állította, felhívta Mr. Barriert,
és átadta a telefont egy barátjának, egy másik férfinak,
aki egy motort akart eladni neki.
EGY BARÁTOM ÁRULTA A MOTORJÁT
A vallomása szerint
azért hívta fel apát,
mert eljött hozzá egy barátja Arizonából,
akinek pénz kellett, és el akarta adni a motorját.
De erről a személyről soha többé nem hallottunk.
Apa valamiért elment otthonról. Úgy döntött, hogy találkozik a nővel.
Lisa azt mondta, megbeszélték, hogy találkoznak
egy benzinkútnál a Charleston Boulevard-on.
Aztán elmentek az országút melletti motelbe.
A hölgy azt mondta,
hogy Mr. Barrier leparkolta a Rolls-Royce-át a motel mögött.
Buffalo Jim 20:22-kor belép
a Motel 6 recepciójára, és átveszi a 105-ös szoba kulcskártyáját.
Kb. fél perccel később
Buffalo Jim lassan elcsoszog a recepció ablaka előtt.
Mögötte egy alacsony női alak látható.
Három-négy lépéssel mögötte ment.
Az Lisa volt.
Lisa azt mondta, hogy amikor bementek a 105-ös szobába...
szexuális szerepjátékba kezdtek.
A hölgy azt mondta, hogy Mr. Barrier rengeteg kokaint felszívott,
és paranoiás volt.
Próbálta megnyugtatni, és mondta, hogy igyon vizet.
Azt mondta, hogy Mr. Barrier lefeküdt az ágyra,
és rángatózni kezdett.
A hölgy szerint szorongatta a mellkasát, mintha enyhe rohama lett volna.
Otthagyta Buffalo Jimet a motelszobában.
Lisa azt mondta, visszataxizott a benzinkúthoz, ahol a kocsiját hagyta.
Aztán 21:30-kor üzenetet hagyott Buffalo Jim mobilján,
hogy megkérdezze, jól van-e, de nem kapott választ.
Azt mondta, hogy évek óta ismeri.
Ha évek óta ismersz valakit,
miért nem hívod a rendőrséget, ha rohama van az illetőnek?
Arra a fickóra is kíváncsi lennék, aki a nővel volt,
aki el akarta adni a motorját.
Hol volt a pasas?
Sosem kérdezték ki.
Hol van a motor?
Még egy dolog. Apám 20:22-kor jelentkezett be a motelbe,
de hét perccel az érkezése előtt
valaki bement a szobájába egy vendégkártyával.
A kártyaolvasó szerint
valaki bement a szobába nem sokkal Buffalo Jim előtt.
Késő este volt. Talán egy szobalány ment be?
Elég valószínűtlen.
Ők általában délután dolgoznak.
Ezenkívül a kártyaolvasó azt is beazonosítja,
hogy melyik kulcskártyát használják.
Például a menedzserét vagy a takarítókét.
Azt mutatta, hogy egy vendégkulcs volt.
Ez számomra azt jelenti, hogy valaki a szobában várta, hogy bejelentkezzen.
Számunka teljesen megdöbbentő, hogy ezt nem vizsgálták ki,
mint lehetséges bűncselekményt. Nagyon aggasztó.
20:15 - A 105-ÖS SZOBÁT KINYITJÁK
20:22 - BUFFALO JIM BEJELENTKEZIK
Amikor apámat holtan találták a motelszoba ágyán,
egy összehajtott egydolláros volt a tárcájában.
Sosem hajtotta össze a bankjegyeket.
Apámnál mindig egy csomó készpénz volt.
Hogyhogy csak egy dollár volt a tárcájában?
Hallottam, hogy a maffia így szokta jelezni a leszámolásokat.
Az üzenet a mögött, hogy csak egy dollár maradt a tárcájában:
„Látod? Elkaptunk. Leszámoltunk veled. Ezt megszívtad.”
Barrier régi barátja, volt képviselő,
Steve Miller bűncselekményre gyanakszik.
Azt álltja, Barrier halálos fenyegetéseket kapott.
Mielőtt meghalt,
apám több halálos fenyegetést is kapott,
különböző módokon.
Amikor először feltűnt, hogy apám
fenyegető leveleket és hívásokat kap,
az két évvel a halála előtt volt.
Hívogatták őt...
az irodájában, ismeretlen számokról,
és egy férfi beleüvöltötte a telefonba:
„Kinyírlak!”
Azt mondtam neki: „Úristen, apa! Halálosan megfenyegettek. Nem félsz?”
Mire ő azt mondta: „Dehogy, csak nevetek az egészen.”
„Csak óvatosnak kell lennem. Nyitva kell tartanom a szemem.”
Azt mondta, nem futamodik meg. Nem hagyja, hogy bármit elvegyenek tőle.
A halálos fenyegetéseket valószínűleg egy régóta tartó viszály idézte elő
a szomszédos hely, a Crazy Horse Too és apám között.
A Crazy Horse Too egy férfiklub volt.
Buffalo autószervize mellett volt.
AUTO & MARINE AUTÓSZERVIZ
A legsikeresebb klub volt, amit a város valaha látott.
A tulajdonosa Rick Rizzolo volt.
Rick Rizzolo arról volt híres Las Vegasban,
hogy nem túl kedves azokhoz, akik az útjába állnak.
Egyesek azt pletykálták, hogy a Crazy Horse kötődik a maffiához.
Néhány pletykát igazoltak? Igen.
A viszály valamikor 1998-ban kezdődött,
amikor Buffalo nem akarta átadni az autószervizét,
hogy kibővíthessék a Crazy Horse Too-t, és egyre rosszabb lett.
Ki akarnak rakni.
Négy gyereket kell etetnem, szóval kizárt.
Rendes körülmények között
másfél milliót kérhetett volna, hogy elköltözzön,
de semennyit sem akartak adni. Buffalo úgy volt vele, miért költözne el?
„Ha nem fizettek, maradok.”
És ebben a pillanatban kezdődtek a problémák.
Autószervize volt.
Mint minden más szerelőnél, nála is otthagyták éjszakára az autókat.
Gyakori lett a vandalizmus a szerviznél.
Apa esténként hazament, és amikor másnap visszatért a szervizbe,
az autók meg voltak rongálva...
a kerekek ki voltak lyukasztva.
Apa bevételtől esett el.
Folyamatos harc volt.
Apám a saját pénzéből fizette a károk helyreállítását.
Az autószerelő, Jim Barrier azt mondja, a sztriptízbár csak bajt hoz a környékre.
Kamu parkolni tilos táblákat raknak ki,
és odahívják a köztereseket, hogy megbírságolják az ügyfeleimet.
Az évek során a klub hírhedten erőszakos hellyé vált.
Elterjedt, hogy a kidobóemberek több ügyfelet is összevertek.
Az egyik állítólagos áldozat ez a férfi, Kirk Henry, egy kansasi turista,
aki azt állítja, eltörték a nyakát
egy öltáncokkal és italozással teli este után a Crazy Horse-ban.
Rengeteg állítólagos eset volt,
és sokat dokumentáltak is.
Odáig fajult a helyzet,
hogy Buffalót jelentős összegű kár érte.
Idővel több százezer dollárról volt szó.
Szóval Buffalo kieső bevételei, a vállalkozása akadályoztatása
és az őt ért szándékos érzelmi hadviselés miatt
egymillió dollárra bepereltem őket Buffalo nevében,
hogy némi megnyugvásra leljen.
Miközben zajlott a per,
kiderült, hogy valamikor 1995-ben
a szövetségi nyomozók már elkezdtek szaglászni a Crazy Horse után,
mielőtt még Buffalo konfliktusba keveredett velük.
Az FBI szervezett bűnözés elleni programjában dolgoztam.
Az 80-as, 90-es és 2000-es években
a maffia több sztriptízbárt is üzemeltetett, szerte a városban.
A sztriptízbárok négyzetméterre eső bevétele több,
mint a kaszinóké.
Nagyrészt készpénzről van szó. Senki adózott a bevételek után.
Az egyik olyan hely Las Vegasban, ahol képviseltette magát
az összes amerikai maffiacsalád,
a Crazy Horse Too volt.
És Buffalo Jim autószervize a szomszédban volt.
Szóval folyamatban volt egy nyomozás, mert a sztriptízbár
adócsalásban, zsarolásban
és egyéb illegális tevékenységekben vett részt.
Az FBI A Crazy Horse több alkalmazottját is vizsgálja.
A klub tulajdonosa, Rick Rizzolo
beismerte, hogy több alkalmazottja büntetett előéletű,
de tagadja, hogy bármiféle törvénysértést követnének el a klubban.
Ezalatt az idő alatt Buffalo információkat szolgáltatott az FBI-nak
arról, hogy mi zajlik a Crazy Horse-ban.
Buffalo Jim dobozokban küldött nekünk bizonyítékokat,
általában heti rendszerességgel,
körülbelül két éven át.
Leírta, amiket hallott, és elküldte nekünk.
Nagyon sokat segített.
2003. február 20-án
házkutatást hajtottunk végre a Crazy Horse Too-ban.
Két kommandós csapat
és olyan 80-100 ügynök volt ott.
Régóta váratott magára.
Sok problémánk volt, mióta a Crazy Horse Too ideköltözött.
Annyi év után végre elkapták a fickót.
Valamikor 2006-ban
vádalkut kötöttek,
és Rick Rizzolo beismerte az adócsalást.
Aztán 2007 elején
Rick Rizzolót egy év és egy nap börtönre ítélték.
Apám megkönnyebbült, hogy Rizzolo börtönbe került,
mivel Rizzolo rengeteg nehézséget okozott neki és a családunknak.
Mindig megnyugtatott, hogy minden rendben lesz,
hogy mindig meg fog védeni, és mindig biztonságban leszek.
Rick Rizzolo sajnos csak tíz hónapot ült, jó magaviselet miatt.
Szóval 2008 márciusában kiengedték,
és házi őrizetbe került.
Pár nappal Buffalo Jim rejtélyes halála előtt a motelben,
régi ellenségét, a rossz hírű klubtulajdonost, Rick Rizzolót
kiengedték a börtönből.
Rick Rizzolo házi őrizete csak egy hétig, 2008. április 4-ig tartott.
Buffalo április 5-én halt meg.
Rizzolo kiszabadul a börtönből, és Buffalo másnap meghal.
Mi a franc? Ez nem lehet véletlen.
Egy újabb különös egybeesés.
Megtudtam, hogy Lisa, a nő, aki ott volt vele a motelszobában,
sztriptíztáncos volt, és évek óta a Crazy Horse-ban dolgozott.
Ha a Crazy Horse-ban dolgozott, biztos ismerte Rick Rizzolót.
És Buffalo aznap este meghal a motelben, ahová Lisával ment.
Szerintem Lisa része volt a tervnek, amivel apámat csapdába csalták.
Volt még egy dolog, ami nyugtalanított,
és amitől úgy éreztem, hogy valami nem stimmel.
Miután a rendőrség felhívott minket, hogy apánkat holtan találták,
a nővéremmel körbementünk az épület körül,
és apánk kocsiját kerestük,
de sehol sem találtuk.
Az a Rolls-Royce volt a legféltettebb kincse.
Megkérdeztük a rendőrtől, hogy hol a kocsi.
A rendőr azt mondta: „Nem tudjuk, hol van a kocsi.”
Láthatóan nagyon kicsi ez a parkoló.
Kizárt, hogy valakinek ne tűnjön fel itt egy Rolls-Royce.
Nincsenek eldugott sarkok.
Hol van?
2008. április 6-án, aznap, amikor megtalálták a holttestét,
a rendőrség átadta a 105-ös szobát a motel vezetőségének.
Aztán 17:30-kor
Mr. Barrier Rolls-Royce-a ott volt a Motel 6 parkolójában,
pedig a rendőrök korábban nem találták.
Elise-t felhívta egy őrmester
a Las Vegas-i rendőrségtől, és közölte, hogy ott az autó.
Mire ő: „Hogy érti? Nem volt ott.”
„Most ott van.”
Teljesen össze voltunk zavarodva.
A rendőrség bejelentette az eltűnt kocsit,
aztán pár órával később ott termett az autó.
Nem tudom, mi történt a járművel.
Talán nem látták korábban.
Talán valakinek kulcsa volt hozzá.
A rendőrök átkutatták Barrier kocsiját.
Nem találtak semmilyen gyanús bizonyítékot.
Se ujjlenyomatok, se hajszálak, semmi.
Nagyon különös volt.
Jó pár olyan dolog volt,
amiknek szerintem jobban utána kellett volna járniuk.
Egy másik nagy ellentmondás az ügyben az,
hogy a rendőrségi jelentésben két mobiltelefon szerepel,
és egyik sem apám telefonja volt.
MOTOROLA MOBILTELEFON
Ez volt apám telefonja volt.
Ez egyáltalán nem szerepel a rendőrségi jelentésben.
Az egyik fotón van egy ezüst mobiltelefon.
Szerepel a jelentésben, de mi sosem kaptuk meg.
És sosem láttuk ezt a telefont apánknál.
Szóval ez kinek a telefonja? És mit keresett a szobájában?
Ez itt a hírhedt Crazy Horse Too klub főbejárata.
Jim Barrier rokonai szerint az egykori klubtulajdonosnak
köze lehet ahhoz, ami Barrierrel történt.
Beszéltem apámmal azon a csütörtökön, mielőtt meghalt.
Mesélte, hogy Rick Rizzolo kijött a börtönből.
Apa azt mondta, ha végezni akarnának vele,
konkrétan a Crazy Horse Too emberei,
drogtúladagolásnak állítanák be, nőkkel a képben.
Ez volt az utolsó beszélgetésem apámmal.
És apám egy levelet is kapott a halála napján.
Az állt benne: „Mr. Barrier!
Rick Rizzolo több találkozót is szervezett, szerte a városban.
Vigyázzon! Készül valamire.
Másokon keresztül próbál magához férkőzni.
Egy nőt akar felhasználni, hogy hozzáférjen a vállalkozásához.”
A hétvégén az 55 éves Barrier holttestét
egy motelben találták meg a Boulder országút mentén.
A rendőrök azt mondták, nem indítanak nyomozást.
Minden lehetséges gyanúsítottnak utána kell járni.
Ha valóban névtelenül fenyegették,
és többször is ártottak a vállalkozásának,
majd hirtelen holtan találják,
ez elég ok a nyomozáshoz.
Amikor Buffalo meghalt,
a Rick Rizzolo elleni pert vele együtt eltemették.
Odalett a koronatanú.
Az ügy csak vele állt erős lábakon.
Nélküle gyenge volt.
Apám nagyon befolyásos embereket haragított magára,
és szerintem ezért gyilkolták meg.
Nekem az az elméletem, hogy kiszolgáltatott helyzetbe hozták.
Talán rákényszerítették a kokaint.
Előfordulhat, hogy valami elkerülte a figyelmünket Mr. Barrier szervezetében.
Lehetséges, hogy valahogyan kényszerítették arra,
hogy szívjon fel annyi kokaint, amennyihez nem volt hozzászokva.
Vagy egyszerűen csak átverték.
Ugyanis a kokain különféle koncentrációjú lehet,
ha az utcán vesszük.
Sosem tudhatjuk, mennyire erős.
Szerintem az a nő, Lisa csalogatta oda apámat.
Nem tudjuk, mi történt,
hogy vajon hogyan került oda a motelbe. Nem tudjuk.
Nem nyomoztak eleget az ügy kapcsán, hogy tudjuk.
Sokak szerint egyfajta ajándékként, hogy Rizzolo kiszabadult a börtönből,
valaki úgy döntött, hogy megöli Buffalót.
Ez volt a legnagyobb szívesség, amit bárki tehetett Rizzolónak.
Ki tudja, hogy így történt-e?
Nagyon bűzlik ez az egész.
Rendkívül gyanús körülmények között halt meg.
Ezt gyilkosságnak kell tekinteni.
Szerintem az időzítés nagyon gyanús.
Nem tudom, hogy Buffalo Jim
önszántából szívta-e fel a kokaint, vagy sem,
de több kérdésem maradt, mint amennyi választ kaptam.
RICK RIZZOLO ÉS „LISA” ELUTASÍTOTTÁK A FELKÉRÉSÜNKET EGY INTERJÚRA.
2006 szeptemberében a Crazy Horse végleg bezárult,
miután bevonták az alkoholárusítási engedélyét.
2019 augusztusára
az épület rendkívül elhanyagolt és romos lett,
ahová folyton betörtek, így úgy döntöttek, lebontják.
Buffalo halála után
Jennifer Barrier átvette Buffalo szervizének a vezetését,
hogy befejezhessék a folyamatban lévő autójavítási munkálatokat.
Aztán az autószerviz végleg bezárt.
Las Vegas elveszítette a legszínesebb személyiségét.
Mindenki imádta ezt a nagy mamlaszt.
Vicces volt.
És olyan űrt hagyott a halála a város életében,
amit soha semmi sem tölthet be.
Helló!
- Bébi Buff! Jó látni titeket. - Téged is.
Buffalónak sajátos kisugárzása volt.
Amikor ott volt, az emberek követték.
Imádott Buffalo Jim lenni, és boldoggá tette.
Nagyon hiányzik.
Remélem, a lányai tudják, hogy milyen sokat jelentettek neki,
és hogy nagyon büszke lenne rájuk.
Nagyon szerette a lányokat.
Az elmúlt 13 év nagyon nehéz volt.
Elvesztettem a legjobb barátomat. Elvesztettem az apámat.
Évekig egyedül éreztem magam, miután meghalt.
1999-ben apa és én kocsival felmentünk Mount Charlestonhoz.
Pár havonta felmentünk oda.
A kunyhóban ültünk és forró csokit ittunk.
Apám azt mondta:
„Ha történne velem valami, kiállnál értem?”
Azt feleltem: „Persze, de az mit jelent?”
Most már tudom, mit jelent.
Vannak, akik tudják az igazságot.
Remélem, jelentkeznek, és beszélnek velünk.
Csak tudni szeretnénk, hogy mi történt az apánkkal.
HA BÁRMILYEN INFORMÁCIÓJA VAN „BUFFALO JIM” BARRIER REJTÉLYES HALÁLÁRÓL,
LÁTOGASSON EL AZ ALÁBBI WEBOLDALRA:
UNSOLVED.COM
A feliratot fordította: Kiss Hajnalka